Har vært en uke på rovdyr-fotografering hos Lassi dypt i de finske skoger, på grensen mot Russland. Det var en spent fotograf som fikk noen fantastiske dager med ulv og bjørn på nært hold og allerede første natta fikk jeg full klaff med både bjørn og ulv ved åte.Det er fasinerende å se disse dyrene på fotohold, i fint landskap og høstfargede myrerområder.
Da siste ferie uke ble tilbrakt på hytta til svigers på fjellet var planen og ta noen bilder av harene som hopper og spretter rundt hytteveggen der oppe. Jeg stod klar på varandaen kl 0530 i det varme morgenlyset, men det var liten aktivitet på harene den morgenen. Jeg bestemte meg fort for å gå ned mot myra ved vannet for å se om det var noen liryper der nede i det fine morgenlyset, men da jeg kom ned mot myra, skremte jeg ut ei jordugle fra en tørr dvergbjørk.
Legger ut noen bilder på kvinendene som jeg har fulgt litt med i det siste. Nå som dagene har blitt lengre, er det blitt mer fart i kvinandspillet i elva. Det er artig og følge med på hannene som prøver å imponere hunnene når de kaster hode på ryggen og slår ut med beina i fullt spill. Hannene krangler seg imellom for å vinne hunnens gunst, og føre sine gener videre.